Judrėnai
Apie kaimą Telšių rajone žr. Judrėnai (Telšiai). Judrėnai – miestelis Klaipėdos rajono savivaldybėje, prie rajoninio kelio  3209  Rietavas–Žadvainai–Judrėnai , 8 km į pietvakarius nuo magistralės  A1  Vilnius–Kaunas–Klaipėda , 14 km į šiaurės rytus nuo Švėkšnos. Seniūnijos, parapijos ir seniūnaitijos centras. Stovi medinė Judrėnų Šv. Antano Paduviečio bažnyčia (pastatyta 1780 m.), veikia Judrėnų Stepono Dariaus pagrindinė mokykla, paštas (LT-96032), biblioteka, girininkija. Stūkso miestelio 450 metų jubiliejaus akmuo, pastatytas 2011 m., stovi kryžius nukankintiems Lietuvos partizanams ir kaliniams atminti, pastatytas 2001 m.